B4-0060, 0076, 0086/96 και Β4-0089/96

Ψήφισμα σχετικά με την κατάσταση στην Τουρκία και την πρόταση του ΡΚΚ για εκεχειρία

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του σχετικά με την Τουρκία γενικά και ειδικότερα το ψήφισμα της 13ης Δεκεμβρίου 1995 σχετικά με την κατάσταση των δικαιωμάτων του ανθρώπου στην Τουρκία ((ΣΠ της ημερομηνίας αυτής, Μέρος ΙΙ, σημείο 1 γ))),

Α. επιθυμώντας να συμβάλει στην περαιτέρω εμβάθυνση των σχέσεων μεταξύ Ευρωπαϊκής Ένωσης και Τουρκίας,

Β. λαμβάνοντας υπόψη ότι μετά τις εκλογές της 24ης Δεκεμβρίου 1995 για τη Μεγάλη Εθνοσυνέλευση δεν έχει σχηματιστεί ακόμη νέα Τουρκική Κυβέρνηση,

Γ. επισημαίνοντας την αναγγελία μονομερούς εκεχειρίας εκ μέρους του Προέδρου του ΡΚΚ, ως χειρονομία για να επιτευχθεί πολιτική λύση του κουρδικού ζητήματος χωρίς χρησιμοποίηση βίας,

Δ. λαμβάνοντας υπόψη το κύμα τρομοκρατικής βίας που πλήττει την Τουρκία εδώ και αρκετές εβδομάδες, συγκεκριμένα δε τις επιθέσεις εναντίον δημοσιογράφων, επιστημόνων, πολιτικών, επιχειρηματιών και συνδικαλιστών, τελευταία θύματα των οποίων είναι ο κ. Sabanci και δύο συνεργάτες του,

Ε. έχοντας υπόψη τις τρομοκρατικές επιθέσεις εναντίον γραφείων πολιτικών κομμάτων, Τραπεζών, και επιχειρήσεων στην Τουρκία, καθώς και εναντίον τουρκικών οργανισμών στα κράτη μέλη της Ένωσης,

ΣΤ. υπογραμμίζοντας ότι, παρά την απελευθέρωση πολλών δεκάδων διανοουμένων, δημοσιογράφων και άλλων προσωπικοτήτων μετά την τροποποίηση της αντιτρομοκρατικής νομοθεσίας, πολλά άτομα εξακολουθούν να κρατούνται για πολιτικούς λόγους,

Ζ. επισημαίνοντας το προαναφερθέν ψήφισμά του και ειδικότερα την έκκλησή του προς την Τουρκική Κυβέρνηση, το ΡΚΚ και άλλες κουρδικές οργανώσεις να καταβάλουν κάθε δυνατή προσπάθεις για την εξεύρεση πολιτικής λύσης στο κουρδικό ζήτημα χωρίς τη χρησιμοποίηση βίας, με σεβασμό της εδαφικής ακεραιότητας και της ενότητας της Τουρκίας, αλλά αναγνωρίζοντας παραλλήλως το δικαίωμα των Τούρκων πολιτών να επιδιώκουν με ειρηνικά μέσα μια μορφή πολιτισμικής αυτονομίας στην Τουρκία,

Η. λαμβάνοντας υπόψη ότι η κ. Leyla Zana, Βραβείο Ζαχάρωφ 1995 του Ευρωπαϊκού Κοινοβουλίου, εξακολουθεί να κρατείται στις τουρκικές φυλακές, όπως και τρεις άλλοι πρώην βουλευτές του DEP, επειδή εξεθείαζαν τη δημοκρατία και αγωνίζονταν υπέρ των δικαιωμάτων του κουρδικού λαού,

Θ. συγκλονισμένο από τις φρικιαστικές φωτογραφίες που εμφανίσθηκαν στον ευρωπαϊκό Τύπο, στις οποίες παρουσιάζονται Τούρκοι στρατιώτες να επιδεικνύουν κομμένα κεφάλια Κούρδων,

Ι. λαμβάνοντας υπόψη την έκταση του κινήματος εξεγέρσεων που εκδηλώθηκε ταυτόχρονα σε πολλές φυλακές της χώρας και τη σκληρότητα με την οποία αυτό κατεστάλη,

ΙΑ. έχοντας υπόψη ότι ο δημοσιογράφος της εφημερίδας «Evrensel» Metin Gφktepe, ο οποίος διεξήγαγε έρευνα σχετικά με τα γεγονότα, συνελήφθη από την αστυνομία και λίγο αργότερα βρέθηκε νεκρός με ίχνη βασανιστηρίων,

ΙΒ. έχοντας υπόψη ότι το Συμβούλιο Σύνδεσης Ευρωπαϊκής Ένωσης - Τουρκίας έχει λάβει τις αναγκαίες αποφάσεις για την υλοποίηση της τελωνειακής ένωσης μεταξύ ΕΕ και Τουρκίας έως την 1η Ιανουαρίου 1996, μετά τη θετική γνωμοδότηση του Ευρωπαϊκού Κοινοβουλίου στις 13 Δεκεμβρίου 1995 ((ΣΠ της ημερομηνίας αυτής, Μέρος ΙΙ, σημείο 1 α))),

ΙΓ. επισημαίνοντας την πρωτοβουλία της Ιταλικής Προεδρίας να αναθέσει στην Ευρωπαϊκή Ένωση ένα ρόλο στο πλαίσιο της εξεύρεσης μιας λύσης που να θέτει τέρμα στη διχοτόμηση της Κύπρου, σύμφωνα με τα ψηφίσματα του Οργανισμού Ηνωμένων Εθνών,

1. εκφράζει την ικανοποίησή του για το γεγονός ότι παρά την υπερψήφιση του θρησκευτικού εξτρεμισμού, το αποτέλεσμα των τουρκικών εκλογών δείχνει σαφώς ότι η μεγάλη πλειοψηφία του τουρκικού λαού εξακολουθεί να απορρίπτει τον θρησκευτικό εξτρεμισμό και τη συνακόλουθη απομόνωση της Τουρκίας, επιλέγοντας τη διατήρηση και τη σύσφιγξη των σχέσεών της με την Ευρωπαϊκή Ένωση και άλλα δυτικά κράτη[semigr ]

2. καλεί τη νέα Τουρκική Κυβέρνηση που θα σχηματιστεί μετά τις πρόσφατες εκλογές να συνεχίσει και να ενισχύσει την πολιτική της για περαιτέρω δημοκρατικές μεταρρυθμίσεις και σεβασμό των δικαιωμάτων του ανθρώπου[semigr ] επαναλαμβάνει, ειδικότερα, την έκκλησή του για εξεύρεση τρόπων και μέσων που θα επιτρέπουν στους πολίτες κουρδικής καταγωγής να εκφράζουν τα δικαιώματά τους για πολιτισμική ταυτότητα, διασφαλίζοντας παραλλήλως την εγγύηση και το σεβασμό της εδαφικής ενότητας της Τουρκίας[semigr ]

3. εκφράζει την ικανοποίησή του για την αναγγελία, εκ μέρους του Προέδρου του ΡΚΚ, μονομερούς κατάπαυσης του πυρός, την οποία θεωρεί ως πρώτη θετική ανταπόκριση στην έκκλησή του της 13ης Δεκεμβρίου 1995[semigr ] εκφράζει την ελπίδα ότι η Τουρκική Κυβέρνηση θα θεωρήσει τη χειρονομία αυτή ως θετική συμβολή στην εξεύρεση ειρηνικής λύσης στο πρόβλημα και καλεί όλα τα ενδιαφερόμενα μέρη στην Τουρκία να εκμεταλλευθούν την παρούσα ευκαιρία για να εξετάσουν τρόπους και μέσα για την έναρξη εθνικού διαλόγου με στόχο την εξεύρεση πολιτικής λύσης για τα προβλήματα του νοτιοανατολικού τμήματος της χώρας, χωρίς τη χρησιμοποίηση βίας[semigr ]

4. καταδικάζει τις τρομοκρατικές ενέργειες κάθε προελεύσεως που αποβλέπουν στην αποσταθεροποίηση της χώρας, καθώς και τις τρομοκρατικές επιθέσεις που πραγματοποιήθηκαν στην επικράτεια της Ευρωπαϊκής Ένωσης[semigr ]

5. καταδικάζει τη δολοφονία του επιχειρηματία Sabanci και των συνεργατών του και συμμερίζεται τον πόνο των οικογενειών των θυμάτων, καλεί δε την Τουρκική Κυβέρνηση να διαλευκάνει τα αίτια αυτής της τρομοκρατικής επίθεσης καθώς και όσων έχουν προηγηθεί[semigr ]

6. ζητεί από τις τουρκικές αρχές να συμπεριλάβουν ρητώς ως προτεραιότητα στο πρόγραμμα της μελλοντικής κυβέρνησης την προαγωγή του σεβασμού των δικαιωμάτων του ανθρώπου και κυρίως τον αγώνα κατά των βασανιστηρίων[semigr ]

7. ζητεί από τη νέα κυβέρνηση να προτείνει αναθεώρηση της νομοθεσίας που θα επιτρέψει αμέσως την απελευθέρωση της κ. Leyla Zana, των τριών άλλων πρώην βουλευτών του DEP, καθώς και άλλων πολιτικών κρατουμένων[semigr ]

8. καλεί επίμονα τις τουρκικές αρχές να συγκροτήσουν αμερόληπτη επιτροπή εμπειρογνωμόνων για τη διερεύνηση των θανάτων που προκλήθηκαν από κακοποιήσεις σε αστυνομικά τμήματα και εφόδους των δυνάμεων ασφαλείας στις φυλακές[semigr ]

9. καταδικάζει το φόνο του δημοσιογράφου Metin Gφktepe και καλεί τις αρμόδιες αρχές να διαλευκάνουν πλήρως τις συνθήκες της δολοφονίας του και να τιμωρήσουν τους ενόχους[semigr ]

10. ζητεί από το Συμβούλιο και την Επιτροπή να ερευνήσουν πρόσφατες πληροφορίες που δημοσιεύθηκαν σε εφημερίδες, συμπεριλαμβανομένων και των φωτογραφιών που δείχνουν Τούρκους στρατιώτες να κρατούν τα κομμένα κεφάλια υποτιθεμένων αντικυβερνητικών αγωνιστών[semigr ]

11. καλεί τις τουρκικές αρχές να διερευνήσουν την υπόθεση και σε περίπτωση επιβεβαίωσης των γεγονότων να τιμωρήσουν τους υπευθύνους[semigr ]

12. εκφράζει την ανησυχία του για τη δήλωση της ασκούσας καθήκοντα πρωθυπουργού κ. Τανσού Τσιλέρ σχετικά με το ενδεχόμενο προσάρτησης του βορείου τμήματος της Κύπρου στην Τουρκία σε συνάρτηση με τη μελλοντική προσχώρηση της Κύπρου στην Ευρωπαϊκή Ένωση και καλεί την Τουρκία να συμμορφωθεί προς τις διατάξεις της τελωνειακής ένωσης όσον αφορά την Κύπρο[semigr ] ζητεί από την Επιτροπή και το Συμβούλιο να προβούν στις απαραίτητες ενέργειες προκειμένου να ενθαρρύνουν τον τερματισμό της διχοτόμησης της Κύπρου και να διορίσουν διαμεσολαβητή ο οποίος θα συμβάλει στην εξεύρεση λύσης στο σχετικό πρόβλημα[semigr ]

13. ζητεί από την Επιτροπή να τηρήσει τις υποχρεώσεις της όσον αφορά την παρακολούθηση της κατάστασης των δικαιωμάτων του ανθρώπου στην Τουρκία και την καλεί να του διαβιβάσει το ταχύτερο δυνατόν τη δεύτερη προσωρινή έκθεση σχετικά με τα δικαιώματα του ανθρώπου στην Τουρκία[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Τουρκική Κυβέρνηση και τη Μεγάλη Εθνοσυνέλευση της Τουρκίας.